Source: http://www.bihon.ro/csm-oradea-victorie-a-apararii-oradene/1278814
Timestamp: 2017-12-15 16:11:35+00:00

Document:
CSM Oradea, victorie a apararii oradene - BIHON
la	21. aprilie 2013 16:41
Milos Pesic a fost coşgeter în meciul de sâmbătă FOTO: ORADEA BEST PHOTO
Baschetbaliştii de la CSM s-au impus sâmbătă în faţa lui U Mobitelco, scor 72-64.
CSM Oradea a câştigat sâmbătă primul din cele două meciuri de la Cluj-Napoca, după un joc pe care l-a dominat aproape în permanenţă. Disciplina tactică a echipei noastre, care a practicat o apărare în zonă extrem de exactă şi agresivă, a fost decisivă pentru victorie. Formaţia clujeană nu a găsit resurse pentru a anihila jocul defensiv al oaspeţilor şi nu a putut puncta nici de la distanţă, aşa cum s-a petrecut în ultimul sfert al celui de-al doilea meci de la Oradea.
Primul sfert a fost echilibrat, orădenii terminându-l cu un avantaj minim, scor 13-14. CSM Oradea s-a distanţat în sfertul secund. După câteva minute în care diferenţa s-a păstrat, Franklin a reuşit două coşuri de la distanţă, scor 20-27 (‘16). Avantajul echipei noastre a ajuns la zece puncte, scor 26-36 (‘18), crescând apoi la pauza mare la 12 puncte, scor 28-40. Formaţia clujeană a încercat să revină în joc în sfertul trei, în care a redus din handicap, scor 46-54.
În sfertul patru, orădenii se distanţează din nou la 12 puncte, scor 48-60 (‘32), prin coşul lui Dillon. Echipa oaspete şi-a lungit apoi atacurile, pentru trecerea timpului. În ultimele minute, gazdele au început să faulteze la fiecare atac al orădenilor, fără a putea însă să se apropie prea mult pe tabelă. Clujenii i-au pierdut spre final pe Paul şi Nakic, descalificaţi pentru câte cinci faulturi. CSM Oradea a gestionat bine ultimele minute, reuşind să obţină o victorie meritată, scor final 64-72. A fost cel de-al doilea succes realizat de echipa antrenorului Cristian Achim în actualul sezon pe terenul clujenilor, după cel din turul sezonului regulat.
Al patrulea meci dintre U Mobitelco şi CSM Oradea, din sferturile de finală ale play-off-ului, a avut loc ieri seară la Cluj-Napoca, după închiderea ediţiei. JB – G.N.
Sala Sporturilor „Horea Demian” din Cluj-Napoca. Spectatori: circa 3.000
U Mobitelco BT Cluj-Napoca – CSM Oradea 64-72 (13-14, 15-26, 18-14, 18-18)
U Mobitelco: Barnette 16, Nikolov 11, Baciu, Ross 8, Djapa 7 (1×3), Pop 2, Silvăşan 11, Wright 6, Nakic, Paul 3 (1). Nu a jucat M. Lazar
CSM Oradea: Comagic 12, Stefanovic 9, Lupusavei, Maric 8, Paşca, Pesic 18 (1), Dillon 8, Ţîbîrnă 2, Franklin 15 (3). Nu au jucat Hora, Ciordaş, L. Lázár. Antrenor: Cristian Achim
Arbitri: Alexandru Olaru – Ciprian Stoica, Dragoş Nicolae. Comisar FC Baschet: Romi Stănciulescu
Descalificări pentru cinci faulturi: Paul, Nakic / –

References: CSM 

CSM 
 CSM 
 CSM 
 CSM 
 CSM 

CSM